**Bakonycsernye Nagyközség Polgármestere**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)

**e-mail:pm.bakonycsernye@morterseg.hu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

**az önkormányzati tulajdonú Fiatalok Garzonháza (Fecskeház) lakóegységeinek bérbeadásáról szóló 1/2008.(I.15.) önkormányzati rendelet**

**módosítására**

Képviselő-testületi ülés időpontja: 2018. január

Előterjesztést tárgyalja: Pénzügyi és Településüzemeltetési Bizottság

Döntéshozatal módja/formája: Nyílt ülés / rendelet / minősített többség

**Előterjesztés készítésében részt vett:** Balogh Marianna igazgatási ügyintéző/ Fidrich Tamásné jegyző

**Jogszabályi háttér:**

- a lakások és helységek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény

**Tisztelt Képviselő-testület!**

Magyarázat a rendelet tervezethez

Korábbi testületi ülésen elhangzott a rendelet módosítására vonatkozó javaslat arra vonatkozóan, hogy a közszférában dolgozó fecskeházi albérlők szerződése ne kerülhessen felmondásra abban az esetben, ha fiatal házastársi/élettársi kapcsolatban élők nyújtják be lakáshasználati igényüket. Erre vonatkozóan készült el az előterjesztés.

Ezen módosítással az alábbi rendelet tervezetet terjesszük a testület elé megvitatásra.

**Tájékoztatás előzetes hatásvizsgálat eredményéről**

I.

Várható társadalmi hatások:

Az új rendelet egy esetben új szabályozást tartalmaz, mely kedvező hatással van a bérlők részére.

II.

Várható gazdasági, költségvetési hatások:

A tervezetnek gazdasági, költségvetési hatása: az önkormányzat saját bevétele a bérleti díj beszedésével növekszik.

III.

Várható környezeti hatások:

A tervezetben foglaltak végrehajtásának környezetre gyakorolt hatása nincs.

IV.

Várható egészségi következmények:

A rendelet-tervezetben foglaltak végrehajtásának egészségi következménye nincs.

V.

Adminisztratív terheket befolyásoló hatások:

A jelenlegi rendeletben a tervezet módosításának átvezetése szükséges.

VI.

A rendelet megalkotásának szükségessége, a jogalkotás elmaradásának várható következményei:

A rendelet módosításának hiánya mulasztásos törvénysértésnek minősül, így törvényességi felhívást vonhat maga után.

VII.

A rendelet alkalmazásához szükséges személyi, szervezeti, tárgyi és pénzügyi feltételek:

A rendelet végrehajtásával kapcsolatban szükséges személyi, szervezeti, tárgyi és pénzügyi feltételek rendelkezésre állnak.

**RENDELET TERVEZET**

Bakonycsernye község Önkormányzat Képviselő-testületének

…./2018.(I…..) önkormányzati rendelete

az önkormányzati tulajdonú Fiatalok Garzonháza (Fecskeház) lakóegységeinek

bérbeadásáról szóló 1/2008.(I.15.) önkormányzati rendelet

módosításáról

Bakonycsernye község Önkormányzat Képviselő-testülete a lakások és a helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. örvény 2. melléklet s.) pontjában kapott felhatalmazása alapján, az Alaptörvény 32 cikk (1) bekezdés a.) pontjában meghatározott feladatkörében eljárva, a következőket rendeli el:

1.§ Bakonycsernye község Önkormányzat Képviselő-testületének az önkormányzati tulajdonú Fiatalok Garzonháza (Fecskeház) lakóegységeinek bérbeadásáról szóló 1/2008.(I.15.) önkormányzati rendelete (továbbiakban: Rendelet) 9.§-a a következő (6) bekezdéssel egészül ki:

„9.§ (6) Nem szüntethető meg az önkormányzatnál, KLIK-nél közszolgálati jogviszonyban dolgozó Fecskeházi lakó lakásbérleti jogviszonya, a jogviszonyának fennállása ideje alatt, kivéve, ha a Fecskeházban más, albérleti jogviszonnyal rendelkező nem él.

2.§ (1) E rendelet 2018. ……….-én lép hatályba. Hatályát veszti a hatálybalépést követő 10. napon.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2018. január …….-án kihirdetésre került.

Fidrich Tamásné

jegyző